joelniklaus/EU_Wikipedias huggingface dataset:
Neitans Eklstons

Neitans Džefrijs Juniors Eklstons (; dzimis  Mančestrā, Anglijā) ir angļu futbolists, uzbrucējs. Pašlaik (2021) Eklstons spēlē Anglijas National League North līgas komandā Nuneaton Borough.

Klubu karjera

"Liverpool" 
Uz Liverpūles komandas sitēmu Eklstons pārcēlās no "Bury" jau 15 gadu vecumā. 2009./2010. gada sezonā viņš pastāvīgi spēlēja "Liverpool" rezervistu komandas sastāvā pēc aizvadītas sezonas U-18 vienībā. 27. augustā, savā debijas mačā rezervistu sastāvā, Eklstons guva divus vārtus, kuri gan nepalīdzēja uzveikt Blekbērnas "Rovers" - 2:3.

 Eklstonu izsauca uz pieaugušo komandu, gatavojoties UEFA Čempionu līgas mačiem grupu turnīrā.

"Liverpool" komandā viņš debitēja tā paša gada 28. oktobrī, kad nomainīja Filipu Degenu Līgas kausa mačā ar Londonas "Arsenal". Dažas dienas vēlāk viņš debitēja arī Anglijas Premjerlīgā, kad izgāja laukumā spēlē ar "Fulham".

"Huddersfield Town" 
 uzbrucējs pievienojās Pirmās līgas klubam "Huddersfield Town", liverpūlieši viņu izīrēja uz mēnesi. Savā debijas spēlē divas dienas vēlāk pret "Yeovil Town" Eklstons guva vārtus, kas palīdzēja uzvarēt ar 1:0.

1. februārī "Liverpool" paziņoja, ka pagarina īres termiņu līdz . Savā trešajā spēlē komandā, pret "Gillingham", viņš rupji pārkāpa noteikumus pret pretinieku spēlētāju mača 26. minūtē, par ko saņēma trīs spēļu diskvalifikāciju.

Pēc "Huddersfield" zaudējuma izslēgšanas maču pusfinālā pret "Milwall" Eklstons atgriezās "Liverpool" sastāvā. "Huddersfield" viņš aizvadīja kopsummā 12 spēles un guva vienus vārtus.

Karjeras statistika

Atsauces

Ārējās saites 

 Profils "Liverpool" oficiālajā vietnē 
 Profils BBCSport vietnē 
 LFCHistory.net profils 
 ESPN profils 

1990. gadā dzimušie
Lielajā Mančestrā dzimušie
Liverpool FC spēlētāji
Anglijas futbolisti
Huddersfield Town A.F.C. spēlētāji
Blackpool F.C. spēlētāji
Aļģirds Brazausks

Aļģirds Brazausks (;  — ) bija pirmais Lietuvas prezidents (1993—1998) pēc Lietuvas valstiskuma atjaunošanas un Lietuvas premjerministrs no 2001. līdz 2006. gadam.

2018. gadā vēsturnieku un sabiedrības aptaujā atzīts par Lietuvas simtgades sesto svarīgāko cilvēku aiz Jona Basanaviča, Antana Smetonas, Vītauta Landsberģa, Valda Adamkus un Jona Žemaiša.

Dzīvesgājums 

Dzimis 1932. gadā Rokišķos ierēdņa ģimenē. 1951. gadā viņš beidza mācības Kaišadores vidusskolā un sāka studijas Kauņas Politehniskajā institūtā, kuras beidza 1956. gadā, iegūstot hidrotehnikas inženiera specialitāti.

Bijis Lietuvas PSR Celtniecības materiālu rūpniecības ministrs (1965—1967), Lietuvas PSR Valsts plāna priekšnieka pirmais vietnieks (1967—1977), Lietuvas PSR Komunistiskās partijas sekretārs (1977—1987). No 1988. līdz 1989. gadam — Lietuvas Komunistiskās partijas pirmais sekretārs. Brazauska vadībā Lietuvas Komunistiskā partija iestājās par Lietuvas valsts neatkarību, atdalījās no PSRS Komunistiskās partijas un tika pārveidota par sociāldemokrātisku tipa partiju (mūsdienās Lietuvas sociāldemokrātu partija). Pēc 1992. gada Seima vēlēšanām Brazausks kļuva par parlamenta priekšsēdētāju, bet 1993. gadā ar 60% balsu tika ievēlēts par Lietuvas prezidentu. Vēlāk paziņoja, ka aiziet no aktīvās politikas, tomēr 2001. gadā kļuva par Lietuvas premjerministru. 2006. gadā demisionēja. Miris 2010. gadā.

Atsauces

Ārējās saites 

1932. gadā dzimušie
2010. gadā mirušie
Lietuvas prezidenti
Seima deputāti
Lietuvas premjerministri
PSKP biedri
Triju Zvaigžņu ordeņa lielkrusta komandieri
Ar Goda ordeni apbalvotie
Ar Oktobra Revolūcijas ordeni apbalvotie
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
Višgorodoka

Višgorodoka (, ; agrāk Višgoroda, Augšpils) ir ciems Krievijas Federācijā, kas no 1920. līdz 1940. gadam bija Latvijas Republikas, bet no 1940. līdz 1944. gadam — Latvijas PSR teritorijas sastāvā. Atrodas pie Krievijas galvenā autoceļa A116 (E262), kas savieno Ostrovu un Latvijas robežu, cauri ciemam tek Ladas upe. Šobrīd ciemā dzīvo nedaudz mazāk kā 500 iedzīvotāju. Višgorodokā atrodas Augšpils pilskalns ar 15. gadsimta krievu cietokšņa atliekām un 19. gadsimta beigās celto Sv. Borisa un Gļeba pareizticīgo baznīcu. 2015. gadā Višgorodokas pagasts kā teritoriālā vienība tika likvidēts. Ciems atrodas Pitalovas rajona Gauru pagastā ().

Starpkaru periodā ciems bija teritorijā, ko Latvijā iekļāva no bijušās Pleskavas guberņas Ostrovas apriņķa. Višgoroda kļuva par Jaunlatgales apriņķa (vēlāk Abrenes apriņķa) Višgorodas pagasta centru. 1926. gadā Višgorodai piešķīra biezi apdzīvotas vietas statusu. 1931. gadā ciemu pārdēvēja par Augšpili. 1944. gada 23. augustā Augšpils pagastu kopā ar Abreni un vēl 5 pagastiem pievienoja Krievijas PFSR jaunizveidotajam Pleskavas apgabalam. Pēc Latvijas neatkarības atjaunošanas 1991. gadā tā de facto palika Krievijas sastāvā, bet pēc Latvijas un Krievijas robežlīguma ratificēšanas 2007. gadā Latvija arī de iure atteicās no pretenzijām uz šo teritoriju.

Atsauces 

Pitalovas rajons
Krievijas ciemi
Latvijas pagastu centri
Princese Dezirē

Dezirē Elizabete Sibilla Silveršiolda ir Zviedrijas princese un baronese, dzimusi 1938. gada 2.jūnijā Hāgas pilī. Viņa ir prinča Gustava Ādolfa un princeses Sibillas ģimenes trešā meita, kā arī karaļa Kārļa XVI Gustava un princešu Margarētas, Birgittas un Kristīnes māsa.

Princese Dezirē, tāpat kā visas viņas māsas mācījās Franču ģimnāzijā Stokholmā, vēlāk studēja valodas Šveicē.Viņa ir ieguvusi izglītību kā bērnu dārza skolotāja, kā arī studējusi tekstila tehnikas zinātni Konstfaka tehniskajā augstskolā Stokholmā. 
1964. gada 5.jūnijā viņa Stokholmas Doma baznīcā salaulājās ar baronu Niklasu Silveršioldu jaunāko, dzimušu 1934.gadā. Šajā dienā viņa bija ietērpusies tajā pašā tērpā, kādā bija ietērpusies, laulājoties viņas māsa princese Birgitta trīs gadus iepriekš savās kāzās.

Silveršioldu baronu pāris dzīvo Kobergas pilī, Vestrajetlandē.
Sakarā ar to, ka princese precējusies ar nekaralisku personu, viņa ir zaudējusi titulu Viņas Karaliskā Augstība, tā vietā dabūjot goda titulu Princese Dezirē, baronese Silveršiolda.

2010. gadā princese Dezirē ieņem 210 rindu vietā uz Britānijas troni.

Silveršioldu baronu pārim ir dēls un meita- Barons Karls Otto Edmunds Silveršiolds, dzimis 1965.gadā, kurš ir precējies ar Mariju Fredriksoni, kuriem ir meita Anna Margareta Sibilla Dezirē, kā arī Kristīne Luīze Eva Madeleine, dzimusi 1966. gadā, kura ir precējusies ar baronu Hansu Luīzu Žerāru, kuriem ir bērni- Estelle Luīze Dezirē, barons Karls Žerārs un barons Freds Luīzs Žerārs.

Skatīt arī 
 Zviedrijas karaliskā ģimene
 Zviedrijas monarhu uzskaitījums
 Karaliskā apbedījumu vieta
 Hāgas pils

Attēli 

Stokholmas lēnē dzimušie
Bernadotu dinastija
Zviedrijas princeses
Zviedrijas monarhija
Mārtins Kelijs

Mārtins Kelijs (; dzimis  Mersisaidā, Anglijā) ir angļu futbolists, aizsargs. Pašlaik (2022) pārstāv Anglijas čempionāta klubu West Bromwich Albion.

Klubu karjera 
2007. gada vasarā Kelijs no jauniešu futbola akadēmijas tika pārcelts uz "Liverpool" komandu. Kluba oficiālajā vietnē internetā futbolists atklāja, ka ir ļoti iepriecināts par doto iespēju, par spīti tam, ka teju divus gadus izlaidis muguras savainojumu dēļ. Viņš iekļuva "Liverpool" rezervistu komandā 2007./2008. gada sezonā, kad tā uzvarēja savā līgā.

Pirms 2008./2009. gada sezonas Kelijam tika piešķirts formastērps galvenajā komandā. 2008. gada novembrī viņš pirmo reizi tika izsaukts uz "Liverpool" maču, taču palika rezervē UEFA Čempionu līgas spēlē pret Marseļas "Olympique". Tieši Čempionu līgā aizsargs debitēja galvenajā vienībā, nomainot Džeimiju Karageru pret "PSV Eindhoven" .

Liverpūles kluba pamatsastāvā Kelijs debitēja  Čempionu līgas spēlē pret Lionas "Olympique". 74. minūtē savainojuma dēļ viņš laukumu pameta. "Liverpool" oficiālajā vietnē aizsargam piešķīra labākā spēlētāja apbalvojumu fanu aptaujā. Kelijam konstatēja cirkšņa traumu. Futbolists atgriezās ierindā , kad izgāja laukumā UEFA Eiropas līgas mačā ar "Unirea Urziceni". Neilgi pēc tam viņš debitēja arī Premjerlīgā, nomainot Glenu Džonsonu spēlē ar "Portsmouth".

 klubs izīrēja Keliju līdz sezonas beigām Pirmās līgas komandai "Huddersfield Town". 18. aprīlī savas profesionāļa karjeras laikā viņš pirmo reizi guva vārtus, tas notika pret "Wallsall", ko "Huddersfield" uzvarēja ar 3:2.

2012. gada 22. maijā Kelijs debitēja Anglijas izlasē spēlē pret Norvēģiju.

Karjeras statistika

Atsauces

Ārējās saites 

 Profils "Liverpool" oficiālajā vietnē 
 LFChistory.net profils 
 ESPN profils  

1990. gadā dzimušie
Mersisaidā dzimušie
Anglijas futbolisti
2012. gada Eiropas čempionāta futbolā spēlētāji
Liverpool FC spēlētāji
Huddersfield Town A.F.C. spēlētāji
Crystal Palace F.C. spēlētāji
West Bromwich Albion F.C. spēlētāji
Stīvens Darbijs

Stīvens Marks Darbijs (; dzimis  Liverpūlē, Anglijā) ir bijušais angļu futbolists, aizsargs.

Klubu karjera 
 "Liverpool" paziņoja, ka sastāvam pievienos piecus futbolistus no jaunatnes akadēmijas un Darbijs bija viens no viņiem. Viņš piedalījās FA Jaunatnes kausa finālos 2006. un 2007. gadā, kad abas reizes "Liverpool" triumfēja, pārspējot attiecīgi Mančestras "City" un Mančestras "United". Pirmajā no tiem viņš bija komandas kapteinis.

Darbijs tika iekļauts galvenās vienības sastāvā UEFA Čempionu līgas mačam pret "Galatasaray" 2006. gada decembrī, taču uz laukuma neizgāja. Uzreiz pēc mača Stambulā viņš devās uz jauniešu komandu, kuras sastāvā nospēlēja pilnu maču. 2007./2008. gada sezonā aizsargs bija kapteinis "Liverpool" rezervistu vienībā, kas uzvarēja savā līgā. Viņš izpelnījās vairākas uzslavas no komandas galvenā trenera Garija Ableta.

Savu pirmo maču "Liverpool" sastāvā viņš aizvadīja 2008. gada novembrī Līgas kausa ceturtās kārtas spēlē ar Totenhemas "Hotspur", izejot laukumā uz maiņu.  viņš debitēja Čempionu līgā, spēlējot pret "PSV Eindhoven".  Darbijs pagarināja līgumu ar klubu uz trim gadiem.

Pirmā iziešana "Liverpool" sākumsastāvā aizsargam bija Čempionu līgas spēlē ar "Fiorentina" , ko liverpūlieši gan zaudēja ar 1:2. Nākamā reize bija FA kausa spēlē pret "Reading". Savukārt Premjerlīgā futbolists debitēja  pret "Hotspur", 90. minūtē nomainot Filipu Degenu.

 Darbijs tika izīrēts "Swindon Town" klubam līdz sezonas beigām. Komandas sastāvā aizvadīja 14 līgas spēles.

Atsauces

Ārējās saites 

 Profils "Liverpool" oficiālajā vietnē 
 LFChistory.net profils 
 ESPN profils 

1988. gadā dzimušie
Mersisaidā dzimušie
Liverpool FC spēlētāji
Anglijas futbolisti
Šarls Itandže

Šarls Ibērs Itandže (; dzimis  Bobinji, Francijā) ir franču futbolists, vārtsargs. Pašlaik (2019) pārstāv Francijas klubu "FC Versailles 78".

Klubu karjera

"Lens" 
Itandže savu profesionāļa karjeru uzsāka 2001. gadā franču klubā "Lens". Komandas sastāvā viņš aizvadīja 170 Ligue 1 spēles, kā arī 21 maču Eiropas kausu izcīņās. 2007. gada vasarā "Lens" atļāva vārtsargam pārcelties uz "Liverpool", jo bija iegādājušies divus viņa aizvietotājus.

Liverpool 
2007. gada augustā Itandže parakstīja līgumu ar Liverpool. "Komandā ir ļoti labs vārtsargs, kurš šeit jau ir trīs gadus. Zinu, ka būšu otrais numurs. Taču sezonā ir 60 spēļu, un zināms, ka spēlēšu vismaz FA kausā un Līgas kausā," sacīja Itandže. 

Debiju vienībā viņš piedzīvoja Līgas kausa spēlē pret Reading FC 25. septembrī, ko "Liverpool" uzvarēja ar 4:2. Kopsummā 2007./2008. gada sezonā viņš vārtos stājās trīs FA kausa un četros Līgas kausa mačos. 2008. gada vasarā Liverpool viņu izlika transfēru tirgū pēc līguma parakstīšanas ar Djego Kavaljēri. Futbolists gan noraidīja Stambulas "Galatasaray" piedāvājumu. Viņš tā arī vairs netika pie spēļu prakses un 2009. gada janvārī meklēja jaunu komandu.

"Kavala" 
 Itandže tika izīrēts grieķu vienībai "Kavala". "Liverpool" izlēma ļaut aiziet vārtsargam pēc incidenta Hilsboro traģēdijas piemiņā, kur viņš uzvedies neatbilstoši piemiņas dienai.

Sasniegumi 
Lens

 UEFA Intertoto kauss: 2005

Atsauces

Ārējās saites 

 Profils "Liverpool" oficiālajā vietnē 

1982. gadā dzimušie
Liverpool FC spēlētāji
Francijas futbolisti
2014. gada FIFA Pasaules kausa spēlētāji
Kamerūnas futbolisti
Kamerūnas izlases futbolisti
Futbola vārtsargi
Tauriņu nams

Taureņu nams ir viens no Stokholmas muzejiem. Tas atrodas Stokholmas pilsētas pievārtē, ziemeļu pusē, administratīvā atrašanās vieta ir Stokholmas lēnī, Solnas komūnā. Atrodas Hāgas dārzā, ko iekļauj Hāgas parks.
Taureņu namu dibināja 1989. gadā Stefens un Marija Frīdi.Tauriņu nams piesaista ar vairākiem apskates objektiem- taureņu, putnu namu, Āzijas dārzu un Stokholmā vecāko ziemas dārzu.
Taureņu nama teritorija aptver vairāk nekā 800 kvadrātmetru lielu teritoriju, tajā ir radīts tropu klimats- nemainīga temperatūra dienā +25 grādi pēc Celsija,bet naktī +18 grādi, taureņu labsajūtas radīšanai gaisa mitrums vienmēr ir augsts. Šeit ir apskatāmi vairāki tūkstoši dzīvu taureņu.
2007. gadā muzejam ir mainījies saimnieks un Tauriņu namā notiek uzlabošanas darbi.

Nokļūšana

Ar sabiedrisko transportu 
No pilsētas centra var nokļūt divējādi:
 ar metro līdz stacijai Odenplan, tad ar 515. autobusu līdz pieturai Haga Norra, tālāk sekot norādēm;
 ar metro līdz stacijai Solna Centrum, tad ar 515. autobusu līdz pieturai Haga Norra,tālāk sekot norādēm.

Ar savu auto 
E4 ceļš, Upsalas virziens, jānogriežas uz Haga Norra, jābrauz līdz Hāgas parkam, pie kura ir stāvvieta.

Muzeja darba laiks 
Skatīties muzeja mājas lapā:
 www.fjarilshuset.se

Skatīt arī 
 Hāgas parks

Ārējās saites 
 Taureņu nama mājas lapa
 Darba laiks un atrašanās vieta
 Fotoreportāža

Attēlu galerija 

Stokholma
Parki Stokholmā
Muzeji Stokholmā

de:Hagapark#Das Schmetterlingshaus
Kristiāns Nēmets

Kristiāns Nēmets (; dzimis  Ģērā, Ungārijā) ir ungāru futbolists, uzbrucējs.

Klubu karjera

"MTK" 
Par futbolista pirmo profesionālo komandu kļuva Budapeštas "MTK", ar ko līgums tika parakstīts 2005. gadā. Spēlējot šajā komandā, viņš 37 līgas spēļu laikā guva 16 vārtus un 2006./2007. gada sezonā palīdzēja vienībai ieņemt otro pozīciju nacionālajā čempionātā.

"Liverpool" 
2007. gada vasarā uzbrucējs parakstīja trīs gadu līgumu ar "Liverpool". Klubs uz spēlētāju lika lielas cerības, kas saistītas ar nākotni.  viņš debitēja Liverpūles kluba rezervistu sastāvā un guva divus vārtus pret Mančestras "City" dublieriem. Nedēļu vēlāk viņš izcēlās ar vēl diviem vārtu guvumiem pret "Everton" rezervistiem. Arī savā trešajā mačā, pret "Middlesborough", Nemets guva vārtus.

 futbolists tika iekļauts galvenās komandas sastāvā draudzības spēlei pret "Villarreal" un izgāja laukumā otrā puslaika sākumā. 2. augustā viņš izgāja laukumāvēl vienā pārbaudes mačā - pret Glāzgovas "Rangers".

 Nemets uz vienu mēnesi tika izīrēts "Blackpool".

"AEK" 
"Liverpool"  paziņoja, ka ungāru uzbrucējs 2009./2010. gada sezonu pavadīs grieķu klubā Atēnu "AEK". 30. augustā viņš debitēja vienībā, izejot laukumā uz maiņu pret "Atromitos". Spēles vienīgajos vārtos rezultatīvu piespēli iedeva tieši Nemets. Tajā nedēļā viņu atzina par līgas vērtīgāko spēlētāju.

20. septembrī viņš guva pirmos vārtus "AEK" labā, kad komanda nospēlēja neizķširti 1:1 ar "PAS Giannina". Tuvojoties 2010. gadam, futbolists mocījās ar ceļgala savainojumu, kura dēļ nācās izlaist vairākus mēnešus. Viņš atgriezās ierindā vien uz pēdējām sezonas spēlēm.

Sasniegumi 
Olympiacos

 Grieķijas Superlīga: 2010–11

Columbus Crew

 MLS kauss: 2020

Atsauces

Ārējās saites 

1989. gadā dzimušie
Ģēras-Mošonas-Šopronas meģē dzimušie
Liverpool FC spēlētāji
Ungārijas futbolisti
Ungārijas izlases futbolisti
2016. gada Eiropas čempionāta futbolā spēlētāji
Blackpool F.C. spēlētāji
Stokholmas pils

Stokholmas pils () ir Eiropā lielākā darbojošā pils, kas atrodas Stokholmā uz Stadsholmena salas, Ziemeļu straumes (Norrström) ziemeļu pusē Vecpilsētā. Stokholmas pils ir karaliskā pils un oficiālā Zviedrijas monarhu rezidence. Pašreizējā pils ir arhitekta Nikodema Tesīna projektēta, celta iepriekšējās pils vietā, kas nodega 1697. gada 7. maijā, kad gandrīz gāja bojā visa monarha ģimeme. Pils bija gatava dzīvošanai 1754. gadā un tās pirmie saimnieki bija karalis Ādolfs Frederiks un karaliene Luīze Ulrika.

Pilī bez karaliskās ģimenes apartementiem atrodas reprezentāciju un Svētku rīkošanas zāles, lielais viesu uzņemšanas stāvs, Bernadotu stāvs.Pilī atrodas arī karalistes troņa zāle, pils baznīca, Gustava III antīkais muzejs, dārgumu glabātuve ar regālijām, muzejs "Trīs kroņi" un sadzīves lietu kambaris "Livrustkammaren" (zviedru valodā).Sākotnēji pilī atradās arī Zviedrijas valdība un līdz 1878. gadam Karaliskā bibliotēka, kuras vietā pašlaik ir Bernadotu bibliotēka.

Arhektoniski pils ir baroka stila, 230 metrus gara un 125 metrus plata, būvēta no akmeņiem un ķieģeļiem, tai ir 28 statujas, 717 balasterfigūras un 242 konsolu volūtas. Pils fasādi klāj tēsti akmeņi 9500 kvadrātmetru platībā un apmetums 11 000 kvadrātmetru platībā. Pils fasādēm ir atšķirīgas iezīmes — rietumu jeb karaļa fasādei ir raksturīgi kara un vīrišķību simbolizējoši atribūti, austrumu fasādes puse jeb karalienes fasādei raksturīgi milzīgi pīlastri, bet dienvidu jeb nācijas fasādei raksturīgi agrīnā baroka iedvesma ar triumfa arku kā galveno atribūtu. Pili un karalisko ģimeni kopš 1523. gada apsargā sardze.

2009. gadā uzsākta pils fasādes renovācija, kuru pilnībā paredzēts veikt divdesmit gadu laikā, plānotās izmaksas tiek prognozētas 240 miljonu Zviedrijas kronu apmērā.

Skatīt arī 
 Zviedrijas karaliskā ģimene

Attēlu galerija

Ārējās saites 
 Stokholmas karaļpils
 Pils
 Pils vēsture

Zviedrija
Zviedrijas monarhija
Pilis Stokholmā
Forbes

Forbes ir ASV žurnāls par finansēm un ekonomiku; viens no vispazīstamākajiem un autoritatīvajiem preses izdevumiem par ekonomiku pasaulē. Žurnālu 1917. gadā dibināja Bertijs Čarlzs Forbss. Mūsdienās tiek izdots vairākās pasaules valstīs, arī Latvijā ("Forbes Latvija").

Žurnāla devīze ir "Kapitālista instruments" ().

Skatīt arī 
 Forbes pasaules ietekmīgāko cilvēku uzskaitījums

Ārējās saites 
 Forbes.com
 Žurnāla mājaslapa
 Žurnāla latviešu izdevuma mājaslapa
 Forbes miljardieru saraksts

Latvijā izdotie žurnāli
ASV izdoti žurnāli
Forbes
Džibrils Sisē

Džibrils Sisē (; dzimis  Arlā, Francijā) ir kotdivuāriešu izcelsmes bijušais Francijas futbolists, spēlēja uzbrucēja pozīcijā. Bijušais Francijas futbola izlases dalībnieks.

Savu profesionāļa karjeru sāka Auxerre kluba sastāvā, Panathinaikos pārstāv kopš 2009. gada. Kopā ar Auxerre 2003. gadā izcīnīja Francijas kausu, Liverpool sastāvā Dž. Sisē triumfēja 2005. gada UEFA Čempionu līgā, ieguva 2005. gada UEFA Superkausu un 2006. gada FA kausu. Panathinaikos kluba sastāvā viņš uzvarēja gan Grieķijas nacionālajā čempionātā 2009.—2010. gada sezonā un 2010. gada Grieķijas kausa izcīņā. Kopā ar Francijas izlasi uzvarēja 2003. gada FIFA Konfederāciju kausā.

Sasniegumi 
Auxerre

 Coupe de France: 2002–03

Liverpool

 FA kauss: 2005–06
 UEFA Čempionu līga: 2004–05
 UEFA Superkauss: 2005

Panathinaikos

 Grieķijas Superlīga: 2009–10
 Grieķijas kauss: 2009–10

Francija

 FIFA Konfederāciju kauss: 2003

Ārējās saites 
 Oficiālā mājaslapa  

1981. gadā dzimušie
Francijas futbolisti
Francijas izlases futbolisti
2002. gada FIFA Pasaules kausa spēlētāji
2010. gada FIFA Pasaules kausa spēlētāji
Liverpool FC spēlētāji
Marseļas "Olympique" spēlētāji
Sunderland A.F.C. spēlētāji
S.S. Lazio spēlētāji
Queens Park Rangers F.C. spēlētāji
SC Bastia spēlētāji
Sisē

Sisē var būt:

 Aliū Sisē (Aliou Cissé; 1976) — Senegālas futbolists un treneris; 
 Džibrils Sisē (Djibril Cissé; 1981) — Francijas futbolists;
 Leons Sisē (Léon Susse; 1844—1910) — franču burātājs.

Franču uzvārdi
Oskars Robertsons

Oskars Palmers Robertsons (; dzimis  Šarlotā, Tenesī štatā, ASV) ir bijušais amerikāņu basketbolists, spēlēja saspēles vadītāja un uzbrūkošā aizsarga pozīcijās, bija ASV basketbola izlases dalībnieks. Savas profesionāļa karjeras gadus aizvadījis NBA līgā, kur spēlēja Sinsinati "Royals" un Milvoki "Bucks" klubu sastāvos. 1971. gadā izcīnīja NBA čempionu titulu, 1964. gadā tika atzīts par līgas MVP, 12 reižu piedalījies NBA Visu zvaigžņu spēlē. Kopā ar ASV izlasi izcīnīja zelta medaļu 1960. gada vasaras olimpiskajās spēlēs.

Līdz 2021. gada maijam O. Robertsonam piederēja "nepārspējams" rekords — 181 spēle, kurā sasniegts tripple-double (vairāk nekā 10 punkti, atlēkušas bumbas un rezultatīvas piespēles), taču šo rezultātu pārspēja Rasels Vestbruks.

1980. gadā ticis uzņemts basketbola slavas zālē un 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.

Statistika NBA

Regulārā sezona

Izslēgšanas spēles

Atsauces

Ārējās saites 

1938. gadā dzimušie
ASV basketbolisti
Saspēles vadītāji
Uzbrūkošie aizsargi
Sakramento "Kings" spēlētāji
Milvoki "Bucks" spēlētāji
NBA drafta pirmie numuri
NBA sezonas vērtīgākie spēlētāji
NBA čempioni
1960. gada vasaras olimpisko spēļu dalībnieki
Olimpiskās zelta medaļas ieguvēji
Basketbola slavas zālē uzņemtie
FIBA slavas zālē uzņemtie
Tenesī dzimušie
Robertsons

Robertsons var būt:

 Deivids Robertsons (David Robertson; 1869—1937) — skotu golferis un regbists, olimpiskās bronzas medaļas ieguvējs;
 Džeisons Robertsons (Jason Robertson; 1999) — ASV hokejists
 Džordžs Stjuarts Robertsons (George S. Robertson; 1872—1967) — britu vieglatlēts un tenisists, olimpiskās bronzas medaļas ieguvējs;
 Endrū Robertsons (Andrew Robertson; 1994) — Skotijas futbolists;
 Etjēns Gaspārs Robērs (Étienne-Gaspard Robert; 1763–1837), pseidonīms Robertsons — beļģu optiķis un gaisa balonu lidotājs;
 Nīls Robertsons (Neil Robertson; 1982) — austrāliešu snūkerists.
 Oskars Robertsons (Oscar Robertson; 1938) — amerikāņu basketbolists;

Uzvārdi
Silvestrs Stallone

Maikls Silvestrs Gardencio Stallone (, ; dzimis ), saukts par Slaju Stalloni (), ir amerikāņu aktieris, režisors un scenāriju autors.

Laika posmā no 1970. līdz 1990. gadiem filmas ar Stallones piedalīšanos bija vienas no ienesīgākajām pasaulē un viņš pats kļuva par mačisma un Holivudas spriedzes filmu varoņu ikonu. Viņš ir tēlojis divas raksturlomas, kuras ir kļuvušas par amerikāņu kultūras simboliem: Rokiju Balboa, bokseri, kurš ne vienmēr būdams favorīts, cīnījās par slavu un mīlestību, un Džonu Rembo, drosmīgu kareivi, kurš specializējies vardarbīgās glābšanas un atriebes misijās. "Rokija" un "Rembo" filmu sērijas kopā ar citām komerciāli veiksmīgām filmām palīdzēja viņam kļūt par vienu no populārākajām kino zvaigznēm 1980. gados.

Pazīstamākās filmas 
Starp vairāk kā 70 filmām, kurās Stallone tēlojis, ir arī tādas filmas kā No Place to Hide (1970), The Lord's of Flatbush (1974), Death Race 2000 (1975), F.I.S.T (1978), Nighthawks (1981), Victory (1981), "Kobra" (Cobra, 1986), "Ieslodzītais" (Lock Up, 1989), "Tango un Kešs" (Tango & Cash, 1989), "Oskars" (Oscar, 1991), "Stāt, mana māte šaus!" (Stop! Or My Mom Will Shoot, 1992), Cliffhanger (1993), "Cilvēks iznīcinātājs" (Demolition Man, 1993), "Slepkavas" (Assassins, 1995), Cop Land (1997), "Atriebjot Andželo" (Avenging Angelo, 2002), "Rokijs Balboa" (2006), "Neiznīcināmie" (The Expendables, 2010), "Neiznīcināmie 2" (The Expendables 2, 2012), "Bēgšanas plāns" (Escape Plan, 2013), "Veču revanšs" (Grudge Match, 2013), "Neiznīcināmie 3" (The Expendables 3, 2014), "Krīds: Rokija mantojums" (Creed, 2015), "Račets un Klanks" (Ratchet & Clank, 2016), "Galaktikas sargi: 2. daļa" (Guardians of the Galaxy Vol. 2, 2017), "Krīds II" (Creed II, 2018).

Apbalvojumi 
Par filmu "Rokijs" (1976) Stallone tika nominēts gan kā aktieris, gan kā scenārists Amerikas Kinoakadēmijas balvai, Zelta globusa balvai un BAFTA kino balvai. Stallones filma "Rokijs" ir iekļauta ASV Nacionālajā filmu reģistrā, kā arī tās kino ruļļi atrodas Smitsona muzejā. Stallone Rokija sērijās izmantoja Filadelfijas Mākslas muzeja galveno ieeju un tā rezultātā tā ieguva nosaukumu "Rokija kāpnes". Kāpņu labajā pusē atrodas Rokija statuja ar uzvaroši paceltām rokām ar boksa cimdiem. Par ieguldījumu boksā kā filmas "Rokijs" scenārists un galvenā varoņa tēlotājs, Stallone 2010. gadā tika uzņemts Starptautiskajā boksa slavas zālē. Ar mainīgiem panākumiem Stallone turpināja filmēties filmu sērijā "Rokijs". Par Rokija Balboa lomu septītajā sērijas filmā "Krīds: Rokija mantojums" (Creed, 2015) Stallone saņēma Zelta globusa balvu par otrā plāna lomu, kā arī trešo reizi tika nominēts Amerikas Kinoakadēmijas balvai.

1984. gadā Stallonem piešķīra zvaigzni Holivudas Slavas alejā. 1992. gadā viņš saņēma Cēzara goda balvu (Honorary César).

Tomēr bieži Stallonem bijušas arī neveiksmīgas lomas. Viņam ir rekordliels Zelta avenes balvas nomināciju skaits — 31, no kurām balva piešķirta 10 reizes.

Atsauces

Ārējās saites 

  

1946. gadā dzimušie
Ņujorkā dzimušie
Amerikāņu kinoaktieri
Amerikāņu kinorežisori
ASV scenāristi
Zelta globusa balvas ieguvēji
Tomass Millers

Tomass Millers (; ; dzimis  Veilheimā, Vācijā) ir vācu futbolists, spēlē pussarga un uzbrucēja pozīcijā, Vācijas futbola izlases dalībnieks. Pašlaik (2021) pārstāv Vācijas Bundeslīgas klubu Minhenes "Bayern".

"Bayern" kluba sistēmā spēlējis visu savu profesionāļa karjeru, galvenajā kluba sastāvā spēlē kopš 2008. gada. "Bayern" sastāvā izcīnījis trīs Vācijas čempiontitulus, uzvaru UEFA Čempionu līgā.

Vācijas izlasē spēlē kopš 2010. gada. Tās sastāvā ir izcīnījis trešo vietu , sasniedzis pusfinālu  un spēlējis  un 2016. gada Eiropas čempionātā. 2010. gada Pasaules kausa izcīņas finālturnīrā tika atzīts par turnīra labāko jauno spēlētāju, tāpat bija turnīra rezultatīvākais spēlētājs ar pieciem gūtiem vārtiem.

Sasniegumi 
Bayern Munich

 Vācijas Bundeslīga: 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20
 DFB Pokal: 2009–10, 2012–13, 2013–14, 2015–16, 2018–19, 2019–20
 DFL Supercup: 2010, 2012, 2016, 2017, 2018, 2020
 UEFA Čempionu līga: 2012–13, 2019–20
 UEFA Superkauss: 2013, 2020
 FIFA Klubu Pasaules kauss: 2013, 2020

Vācija

 FIFA Pasaules kauss: 2014

Individuālie sasniegumi

 FIFA Pasaules kausa labākais vārtu guvējs: 2010
 FIFA Pasaules kausa labākais jaunais spēlētājs: 2010
 Vācijas Bundeslīgas labākais jaunais spēlētājs: 2010

Atsauces

Ārējās saites 

 Vācijas izlases profils 

1989. gadā dzimušie
Vācijas futbolisti
Vācijas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
Minhenes "Bayern" spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
2020. gada Eiropas čempionāta futbolā spēlētāji
Bavārijā dzimušie
2022. gada FIFA Pasaules kausa spēlētāji
Družba (polārstacija)

Družba () bija viena no trim īslaicīgajām padomju polārstacijām Austrumantarktīdas piekrastē. Izveidota ar aviācijas palīdzību 1960. gada 20. maijā Zavadovska salā Rietumu šelfa ledāja vidienē. Leduskupola biezums stacijas apvidū bija 300 m. Stacija sastāvēja no trim KAPO tipa teltīm, kurās izvietojās dzīvojamās telpas, darba telpas un noliktava. Apkurei un ēdiena gatavošanai tika izmantotas gāzes plītis, apgaismojumam - petrolejas lampas. Radiostacijas barošanai izmantoja akumulatoru baterijas. Stacijā tika veikti meteoroloģiskie un glacioloģiskie novērojumi. Stacija slēgta 6. augustā.

Atsauces 

PSRS polārstacijas
Antarktiskās polārstacijas
Rietumu šelfa ledājs
Roberto Badžo

Roberto Badžo (; dzimis ) ir bijušais Itālijas futbolists. Savas karjeras laikā viņš pārstāvēja Fiorentina, Juventus, AC Milan un Internazionale klubus. 1993. gadā Badžo ieguva gan "Zelta bumbu", gan FIFA Pasaules gada spēlētāja titulu. Viņš ir vienīgais Itālijas futbolists, kurs guvis vārtus trijos Pasaules kausa finālturnīros. Badžo iesauka bija Dievišķā ponija aste () viņa frizūras un reliģijas - budisma dēļ.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Karjeras statistika 

|-
|1982-83||rowspan="3"|Vicenza||rowspan="3"|Serie C1||1||0||1||0||colspan="2"|-||2||0
|-
|1983-84||6||1||4||0||colspan="2"|-||10||1
|-
|1984-85||29||12||5||2||colspan="2"|-||34||14
|-
|1985-86||rowspan="5"|Fiorentina||rowspan="5"|Serie A||0||0||5||0||colspan="2"|-||5||0
|-
|1986-87||5||1||4||2||1||0||10||3
|-
|1987-88||27||6||7||3||colspan="2"|-||34||9
|-
|1988-89||30||15||10||9||colspan="2"|-||40||24
|-
|1989-90||32||17||2||1||12||1||46||19
|-
|1990-91||rowspan="5"|Juventus||rowspan="5"|Serie A||33||14||6||4||8||9||47||27
|-
|1991-92||32||18||8||4||colspan="2"|-||40||22
|-
|1992-93||27||21||7||3||9||6||43||30
|-
|1993-94||32||17||2||2||7||3||41||22
|-
|1994-95||17||8||4||2||8||4||29||14
|-
|1995-96||rowspan="2"|Milan||rowspan="2"|Serie A||28||7||1||0||5||3||34||10
|-
|1996-97||23||5||5||3||5||1||33||9
|-
|1997-98||Bologna||Serie A||30||22||3||1||colspan="2"|-||33||23
|-
|1998-99||rowspan="2"|Internazionale||rowspan="2"|Serie A||23||5||6||1||6||4||35||10
|-
|1999-00||18||4||5||1||colspan="2"|-||23||5
|-
|2000-01||rowspan="4"|Brescia||rowspan="4"|Serie A||25||10||2||0||colspan="2"|-||27||10
|-
|2001-02||12||11||1||0||colspan="2"|-||13||11
|-
|2002-03||32||12||0||0||colspan="2"|-||32||12
|-
|2003-04||26||12||0||0||colspan="2"|-||26||12
488||218||88||38||61||31||637||292
488||218||88||38||61||31||637||292
|}

Sasniegumi 
Juventus

 Itālijas Serie A: 1994–95
 Coppa Italia: 1994–95
 UEFA kauss: 1992–93

Milan

 Itālijas Serie A: 1995–96

Individuālie sasniegumi

 Ballon d'Or: 1993
 FIFA Pasaules labākais spēlētājs: 1993
 FIFA 100

Ārējās saites 

 Oficiālā vietne
 Fanu vietne

 FAO Labas Gribas vēstnieka vietne 

1967. gadā dzimušie
Itālijas futbolisti
Itālijas izlases futbolisti
FIFA 100
1990. gada FIFA Pasaules kausa spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
ACF Fiorentina spēlētāji
Turīnas "Juventus" spēlētāji
AC Milan spēlētāji
Bologna F.C. 1909 spēlētāji
Milānas "Internazionale" spēlētāji
Brescia Calcio spēlētāji
Zelta bumbas ieguvēji
Jāņamuiža

Jāņamuiža ir ceļa postenis Jāņmuižā, Cēsu novada Priekuļu pagastā. Jāņamuižā pietur dīzeļvilcieni, kas kursē līnijā Rīga—Lugaži (maršrutos Rīga—Valmiera un Rīga—Valga). Jāņamuiža ir ceļa postenis, kas apkalpo pāreju no divceļu posma Cēsis—Jāņamuiža (kur Cēsu virzienā ir ilgstošs ceļa kāpums) uz vienceļa posmu Jāņamuiža—Lode, tomēr "Latvijas dzelzceļa" dokumentos tā ir pieminēta kā stacija. Bez 2 pārmijām, 2 sliežu ceļiem un 1 perona šeit ir arī aizsargstrupceļš. Pieturas punktā nav biļešu kases.

Vēsture 
Šajā vietā 1941. gadā atvēra izmaiņas punktu Bušleja. Pēc gada to pārdēvēja par Prieceni — "pēc Priekuļu pagasta īstenā nosaukuma". Pēc Otrā pasaules kara tas tika likvidēts. No jauna 1970. gados šeit tika atvērts 98. km izmaiņas punkts ().. 1976. gadā te notika avārija — kravas vilciens ietriecās aizsargstrupceļā. 1994. gadā stacija tika pārdēvēta par Jāņamuižu.

Atsauces 

Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Priekuļu pagasts
Saule (nozīmju atdalīšana)

Saule var būt:

 Saule — zvaigzne

Apdzīvota vieta 
 Saule (Jaunpils pagasts) — apdzīvota vieta Jaunpils novada Jaunpils pagastā;
 Saule (Skultes pagasts) — apdzīvota vieta Limbažu novada Skultes pagastā;
 Saule (Valkas pagasts) — apdzīvota vieta Valkas novada Valkas pagastā;
 Saule (Brenguļu pagasts) — apdzīvota vieta Beverīnas novada Brenguļu pagastā.

Cilvēki ar šādu uzvārdu  
 Rūdolfs Saule (1903—1975) — latviešu baletdejotājs

Cita nozīme 
 Saule (stacija) — dzelzceļa stacija līnijā Rīga—Lugaži

Mitoloģija 
 saule (mitoloģija) — saules nozīme mitoloģijā;
 Saule (dievība) — mitoloģiska dievība.

Skatīt arī 
 Saules, apdzīvota vieta Vecumnieku novada Skaistkalnes pagastā
 Saules zeme
 Saules kauja
 Saules zivs
 Saules lācis
 Saules vējš
 Saules akmens
Radio Skonto

Radio Skonto ir radiostacija, kas atrodas Rīgā. Savu darbību tā uzsāka 1993. gada 15. decembrī.

Vēsture 
Radio Skonto 1993. gada vidū sāka veidot Arvīds Mūrnieks un Ivo Baumanis. Šīs radiostacijas mērķis bija būt kā alternatīvai Latvijas Radio 1. programmai. Radio Rīgā sāka raidīt 1993. gada 15. decembra rītā un studija atradās Dailes teātrī.

1996. gadā sadarbībā ar ASV koncernu Metromedia Radio Skonto mainīja savu programmu par labu populārai mūzikai, kam pa vidu skanēja īsi ziņu izlaidumi. Balstoties uz starptautisku pieredzi, programmu sāka sastādīt tikai no populārākajām melodijām.

Pašlaik Radio Skonto ir divas studijas: 
 Rīgā, Krišjāņa Valdemāra ielā 100
 Valmierā, Tērbatas ielā 4

Radio personības 
 Valdis Melderis
 Rita Paula
 Kārlis Mālkavs
 Elita Marga
 Līga Puriņa
 Agita Lapsa
 Lelde Jagmina
 Raivis Ciekurzis
Aleksandrs Tuguševs
Mārtiņš Kits
Katrīne Pastarnaka
 Ance Krieviņa

Apraide 
Radio Skonto Rīga un Radio Skonto Latvija

Skatīt arī 
 Radio Rīgā

Piezīmes un atsauces

Piezīmes

Atsauces

Ārējās saites 
 Radio Skonto oficiālā mājas lapa

Star FM
Žans Klods van Damme

Žans Klods van Damme (Jean-Claude Van Damme; dzimis ) ir beļģu cīņas mākslas meistars un aktieris, plašāk zināms ar savām cīņas mākslas un spriedzes filmām. Par viņa veiksmīgākajām filmām tiek uzskatītas "Asiņainais sports" (1988), "Kikbokseris" (1989), "Universālais kareivis" (Universal Soldier, 1992), "Cietais mērķis" (Hard Target, 1993), "Laika policists" (Timecop, 1994), "JCVD" (2008) un "Neiznīcināmie 2" (2012) . Viņa fiziskās formas un beļģu izcelsmes dēļ viņš ir ieguvis iesauku "Briseles muskuļi" ().

Filmēšanās reklāmās 
2013. gada 13. novembrī Volvo Trucks augšupielādēja reklāmas klipu tīmekļa vietnē YouTube. Šajā klipā Van Damme demonstrē špagatu atrodoties ar katru kāju uz divu Volvo ražotu smago mašīnu priekšējiem spoguļiem.. Video ātri vien kļuva populārs internetā un jau pirmajās 3 dienās bija skatīts 11 miljonus reižu, 35 miljonus reižu pirmās nedēļas laikā.

Atsauces

Ārējās saites 

1960. gadā dzimušie
Amerikāņu kinoaktieri
Beļģu kinoaktieri
Briseles galvaspilsētas reģionā dzimušie
Renē Fāzels

Renē Fāzels (; dzimis  Friburgā, Šveicē) ir šveiciešu zobārsts un hokeja amatpersona. Savu karjeru hokejā uzsāka 1960. gadā kā HC Fribourg-Gottéron spēlētājs, 1972. gadā kļuva par hokeja tiesnesi un 1985. gadā kļuva par Šveices Hokeja federācijas prezidentu. 1994. gadā viņu ievēlēja par Starptautiskās Hokeja federācijas prezidentu, šī amata pienākumus viņš pildīja līdz 2021. gadam, kad amatā stājās Liks Tardifs. 1995. gadā kļuva par SOK locekli.

Ārējās saites 

 SOK profils 
 IIHF profils 

1950. gadā dzimušie
Fribūras kantonā dzimušie
Šveices cilvēki
Hokejs
Atzinības krusta komandieri
Ar Draudzības ordeni apbalvotie (Krievija)
IIHF slavas zālē uzņemtie
Ādams Sendlers

Ādams Ričards Sendlers (; dzimis  Bruklinā, Ņujorkā, ASV) ir ebreju izcelsmes amerikāņu aktieris, kinoproducents, scenārists, mūziķis. Viņš ir viens no finansiāli veiksmīgākajiem mūsdienu komiķiem. Precējies ar Džekiju Sendleru.

Pēc dalības Saturday Night Live viņš ir filmējies vairākās finansiāli veiksmīgās filmās, tai skaitā "Ūdenszellis" (1998), "Tētuks" (Big Daddy; 1999), "Futbols aiz restēm" (2005), "Dusmu terapija" (Anger Management), "Dīdsa kungs", "Lielie" (Grown Ups), "Klikt!" (Click), "Izliecies par manu sievu", "Vakara pasakas" (Bedtime Stories).

1999. gadā dibinājis uzņēmumu Happy Madison.

Atsauces

Ārējās saites 

  

1966. gadā dzimušie
Ņujorkā dzimušie
Amerikāņu kinoaktieri
Ebreji
Ebreju kinoaktieri
Deivids Stērns

Deivids Stērns (; dzimis  Ņujorkā, ASV, miris  Ņujorkā, ASV) bija amerikāņu jurists un uzņēmējs, Nacionālās basketbola asociācijas (NBA) komisārs.

Savu darbību NBA viņš sāka 1966. gadā kā ārējās padomes loceklis, 1978. gadā kļuva par vispārējās padomes locekli. 1980. gadā D. Stērns kļuva par līgas izpildviceprezidentu. 1984. gadā viņš NBA komisāra amatā nomainīja Leriju O'Braientu. D. Stērna vadības laikā NBA ir piedzīvojusi lielu uzplaukumu. Viņš ir uzskatāms par vienu no ietekmīgākajiem cilvēkiem basketbolā un Ziemeļamerikas sportā. 2014. gadā viņu NBA komisāra amatā nomainīja Ādams Silvers.

2014. gadā tika uzņemts Basketbola slavas zālē, 2016. gadā — FIBA slavas zālē.

Miris 2020. gadā 77 gadu vecumā.

Atsauces

Ārējās saites 
 NBA.com profils 
 Sports E-cyclopedia profils 
 30 gadi Deivida Stērna vadībā: kādu mantojumu NBA viņš atstās?

1942. gadā dzimušie
2020. gadā mirušie
ASV cilvēki
Nacionālā basketbola asociācija
Basketbola slavas zālē uzņemtie
FIBA slavas zālē uzņemtie
Vertulovas baznīca

Vertulovas Vissvētās Dievmātes piedzimšanas baznīca ir pareizticīgās baznīcas dievnams Ludzas novada Rundēnu pagasta Vertulovā. Baznīca ir 18 metrus gara, 9 metrus plata un 15 metrus augsta. Aptuveni 100 metru attālumā no baznīcas atrodas Vertulovas pareizticīgo kapsēta, bet 350 metru attālumā atrodas valsts aizsargājams arheoloģijas piemineklis — Vertulovas viduslaiku senkapi. Baznīcas vecākais garīzdzinieks ir priesteris Sergijs Kiričenko.

Vēsture 
Līdz Latgales pievienošanai Krievijas impērijai šajā vietā stāvēja uniātu (austrumu katoļu) baznīca, par kuru pēdējās ziņas bija 1783. gadā. 1836. gadā no māla un paegļu zariem tika uzcelta tagadējās baznīcas priekštece, kuras vietā 1862. gadā tika uzsākta jaunās baznīcas ēkas celtniecība, kura tika pabeigta 1866. gadā. 19. gadsimtā Vertulovas pareizticīgo draudzei bija piešķirti 50 hektāru zemes. Laika posmā no 1899. gada līdz 1901. gadam aptuveni 300 draudzes locekļi aizbrauca uz Sibīriju labākās zemes meklējumos.

Atsauces 

Pareizticīgo baznīcas Latvijā
Rundēnu pagasts
Kāpas trīsdienas

Kāpas trīsdienas ir starptautiskas orientēšanās sacensības, kas katru gadu trīs dienu garumā notiek citā Latvijas vietā. Sacensības tiek organizētas jūlija pirmajā nedēļas nogalē no piektdienas līdz svētdienai un uzvarētājs tiek noteikts summējot trīs dienu rezultātus. "Kāpas trīsdienas" organizē Carnikavas orientēšanās klubs OK Kāpa, tās notiek kopš 1987. gada, kad pirmās sacensības tika sarīkotas Tukuma apkārtnē.

Šīs sacensības pēc dalībnieku skaita ir lielākās gan Latvijā, gan Baltijas valstīs: pēdējos gados dalībnieku skaits "Kāpā" pārsniedz 1600 un uzvarētāji tiek noskaidroti gandrīz 60 grupās. "Kāpas trīsdienas" ir Latvijas kausa izcīņas posms, bet viena no sacensību trīs dienām elites grupas orientieristiem dod ieskaites punktus arī Pasaules ranga kopvērtējumā, tādēļ pēdējos gados piedalās ne vien Latvijas un Baltijas valstu labākie sportisti, bet arī spēcīgi orientieristi no citām valstīm.

Tradicionāli, bet ne katru gadu, līdzās trīsdienu sacensībām klasiskās orientēšanās distancēs sestdienas vakarā sacensību centra apkārtnē vai tuvākajā pilsētā risinās sprinta sacensības, kas netiek iekļautas "Kāpas" kopvērtējumā, toties ir Latvijas kausa posms orientēšanās sprintā. Paralēli orientēšanās sacensībām ir notikušas arī veloorientēšanās (MTB-O) un joprojām notiek taku orientēšanās (Taku O) sacensības.

Uzvarām bagātākie "Kāpas trīsdienu" elites distancēs ir Mārtiņš Sirmais (10 uzvaras) un Aija Skrastiņa (8 uzvaras).

Kāpas trīsdienu uzvarētāji elites grupās

Skatīt arī 
 Orientēšanās sports
 Latvijas čempionāts orientēšanās sportā

Atsauces

Ārējās saites 
 OK Kāpa mājas lapa

Orientēšanās sports Latvijā
Manuels Neiers

Manuels Neiers (; dzimis ) ir vācu futbolists, spēlē vārtsarga pozīcijā, Vācijas futbola izlases dalībnieks. Pašlaik (2021. gadā) pārstāv Bundeslīgas klubu Bayern München.

Profesionāļa karjeru sācis Schalke 04 otrajā komandā, pirmajā komandā spēlējis no 2006. līdz 2011. gadam. Pēc tam pārgājis uz Bayern Munich. Kopā ar Schalke izcīnīja 2005. gada Vācijas futbola kausu un 2007. gadā viņš tika atzīts par Bundeslīgas labāko vārtsargu. "Bayern" sastāvā 2012.—2013. gada sezonā izcīnījis uzvaru Vācijas Bundeslīgā un UEFA Čempionu līgā.

Vācijas pieaugušo izlases sastāvā spēlē kopš 2009. gada, taču pirms tam pārstāvēja Vācijas U-21 izlasi, ar ko uzvarēja 2009. gada Eiropas U-21 čempionātā. M. Neiers tika atzīts par turnīra labāko vārtsargu. Vācijas izlasē viņš debitēja 2009. gada 2. jūnijā pārbaudes spēlē pret AAE futbola izlasi. Vācijas izlasi pārstāvējis 2010. gada Pasaules kausā, 2012. gada Eiropas čempionātā, 2014. gada FIFA Pasaules kausā un 2016. gada Eiropas čempionātā.

Viņa brālis Marsels ir futbola tiesnesis.

Karjeras statistika 

|-
|2005—06||rowspan="5"|Schalke 04||rowspan="5"|Bundesliga||0||0||0||0||0||0||0||0
|-
|2006—07||27||0||0||0||0||0||27||0
|-
|2007—08||34||0||3||0||10||0||47||0
|-
|2008—09||27||0||2||0||5||0||34||0
|-
|2009—10||33||0||5||0||-||-||38||0
121||0||10||0||15||0||146||0
|}

Sasniegumi 
Schalke 04

 DFB Pokal: 2010—11
 DFL Ligapokal: 2005

Bayern Munich

 Vācijas Bundeslīga: 2012—13, 2013—14, 2014—15, 2015—16, 2016—17, 2017—18, 2018—19, 2019—20
 DFB Pokal: 2012—13, 2013—14, 2015—16, 2018—19, 2019—20
 DFL Supercup: 2012, 2016, 2017, 2018, 2020
 UEFA Čempionu līga: 2012—13, 2019—20
 UEFA Superkauss: 2013, 2020
 FIFA Klubu Pasaules kauss: 2013, 2020

Vācija

 FIFA Pasaules kauss: 2014

Individuālie sasniegumi

 Vācijas gada futbolists: 2011, 2014
 Vācijas izlases gada futbolists: 2020
 FIFA gada labākais vārtsargs: 2020
 FIFA Pasaules kausa labākais vārtsargs: 2014

Atsauces

Ārējās saites 
 Oficiālā mājaslapa 

1986. gadā dzimušie
Vācijas futbolisti
Vācijas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
Minhenes "Bayern" spēlētāji
2016. gada Eiropas čempionāta futbolā spēlētāji
Futbola vārtsargi
2018. gada FIFA Pasaules kausa spēlētāji
Gelzenkirhenes "Schalke 04" spēlētāji
2020. gada Eiropas čempionāta futbolā spēlētāji
Ziemeļreinā-Vestfālenē dzimušie
2022. gada FIFA Pasaules kausa spēlētāji
Mario Gomess

Mario Gomess Garsija (; dzimis  Rīdlingenā, Rietumvācijā) ir bijušais vācu futbolists, spēlēja uzbrucēja pozīcijā.

Savu profesionāļa karjeru viņš uzsāka Stuttgart kluba sastāvā. "Bayern" pārstāv kopš 2009. gada. Kopā ar "Stuttgart" viņš izcīnīja 2006.—07. gada Bundeslīgas čempiontitulu. Kopā ar "Bayern" viņš izcīnīja 2009.—10. gada Bundeslīgas čempiontitulu un 2010. gadā uzvarēja DFB-Pokal. 2007. gadā tika atzīts par Vācijas gada futbolistu. M. Gomesa transfēra summa, kad viņš pārgāja uz "Bayern", ir lielākā Bundeslīgas vēsturē.

Karjeras statistika 

|-
|2003—04||rowspan="6"|VfB Stuttgart||rowspan="7"|Bundesliga||1||0||0||0||1||0||2||0
|-
|2004—05||8||0||1||0||1||0||10||0
|-
|2005—06||30||6||3||0||2||2||38||8
|-
|2006—07||25||14||5||2||0||0||30||16
|-
|2007—08||25||19||3||6||4||3||32||28
|-
|2008—09||32||24||2||3||10||8||44||35
|-
|2009—10||Bayern München||29||10||4||3||12||1||45||14
150||73||18||14||33||14||201||101
|}

Sasniegumi 
VfB Stuttgart

 Vācijas Bundeslīga: 2006–07

Bayern Munich

 Vācijas Bundeslīga: 2009–10, 2012–13
 DFB Pokal: 2009–10, 2012–13
 DFL Supercup: 2010, 2012
 UEFA Čempionu līga: 2012–13

Beşiktaş

 Turcijas Superlīga: 2015–16

Individuālie sasniegumi

 Vācijas gada futbolists: 2007
 Eiropas čempionāta labākais vārtu guvējs: 2012
 Vācijas Bundeslīgas labākais vārtu guvējs: 2010–11
 Turcijas Superlīgas labākais vārtu guvējs: 2015–16

Atsauces

Ārējās saites 

 Oficiālā mājaslapa 

 Fussballdaten profils 

1985. gadā dzimušie
Vācijas futbolisti
Vācijas izlases futbolisti
2008. gada Eiropas čempionāta futbolā spēlētāji
2010. gada FIFA Pasaules kausa spēlētāji
2012. gada Eiropas čempionāta futbolā spēlētāji
Minhenes "Bayern" spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
VfL Wolfsburg spēlētāji
Stambulas "Beşiktaş" spēlētāji
VfB Stuttgart spēlētāji
ACF Fiorentina spēlētāji
Bādenē-Virtembergā dzimušie
O. Dž. Simpsons

Orentals Džeimss "O. Dž." Simpsons (; dzimis  Sanfrancisko, Kalifornijas štatā, ASV) ir bijušais amerikāņu futbolists, aktieris un kriminālnoziedznieks.

Savas profesionāļa karjeras laikā pārstāvējis divus NFL līgas klubus: Bufalo "Bills" (1969—1977) un Sanfrancisko "49ers" (1978—1979). 1969. gada NFL draftā viņu izraudzījās Bufalo "Bills" ar kopējo 1. kārtas numuru. 1973. gadā tika atzīts par līgas MVP, ir iekļuvis vairākās simboliskajās izlasēs un ir saņēmis vairākus apbalvojumus. 1985. gadā viņš tika uzņemts NFL slavas zālē.

Savas aktiera karjeras laikā, kas pārklājās ar futbolista karjeru, viņš filmējās vairākās filmās, no kurām pazīstamākās ir The Naked Gun: From the Files of Police Squad!, The Naked Gun 2½: The Smell of Fear, Naked Gun 33⅓: The Final Insult.

1994. gada 12. jūnijā tika nogalināti Nikola Brauna Simpsone (O. Dž. Simpsona sieva) un viņas draugs Ronalds Goldmens. Šo divu slepkavību veikšanā tika apsūdzēts O. Dž. Simpsons.

Ārējās saites 

 Pro-Football-Reference.com profils 

1947. gadā dzimušie
ASV amerikāņu futbola spēlētāji
Gomess

Gomess (; sieviešu dzimtē Gomesa) ir izplatīts spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Gomešs (). Cilvēki ar šo uzvārdu:

 Džo Gomess (Joe Gomez; 1997) — Anglijas futbolists;
 Ernans Dario Gomess (Hernán Darío Gómez; 1956) — kolumbiešu futbola treneris;
 Havjērs Gomess (Javier Gómez; 1983) — spāņu triatlonists;
 Maksi Gomess (Maxi Gómez; 1996) — Urugvajas futbolists;
 Mario Gomess (Mario Gómez; 1985) — vācu futbolists;
 Papu Gomess (Papu Gómez; 1988) — Argentīnas futbolists.

Skatīt arī 
 Gomešs

Atsauces 

Spāņu uzvārdi
Rundēnu baznīca

Rundēnu Svētā Krusta paaugstināšanas Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Rundēnu pagasta centrā Rundēnos.

Baznīca ir bez torņiem, apkārt dzelzs žogs uz akmens pamatiem. Ir atsevišķi stāvošs zvanu tornis ar diviem zvaniem. Baznīca celta ap 1820. gadu pēc poļu pana Andreja Šahno pavēles. Baznīcā ir kapu pagrabs, kurā apglabāta Andreja Šahno pēcteča — Viktora Šahno ģimene. Pats Viktors Šahno emigrējis 2. Pasaules kara laikā. Līdz 1946. gadam kapu velve bija pieejama apmeklētājiem, taču vēlāk tika aizmūrēta, lai nepieļautu izlaupīšanu.

Attēlu galerija

Atsauces 

Rundēnu pagasts
Romas katoļu baznīcas Latvijā
Rēzeknes-Aglonas diecēzes baznīcas
Dunga

Dunga (; dzimis  Ijā, Brazīlijā) ir bijušais brazīļu futbolists, pašlaik strādā par futbola treneri. 1994. gada FIFA Pasaules kausa finālturnīrā bija Brazīlijas izlases kapteinis. Savas profesionāļa karjeras laikā spēlēja Vācijas, Brazīlijas, Japānas un Itālijas klubos. Vadīja Brazīlijas izlasi 2010. gada FIFA Pasaules kausa finālturnīrā.

Sasniegumi

Spēlētāja karjera 
Brazīlija

 FIFA Pasaules kauss: 1994
 FIFA U-20 Pasaules kauss: 1983
 FIFA Konfederāciju kauss: 1997
 Copa América: 1989, 1997
 Vasaras olimpiskās spēles sudraba medaļa: 1984

Trenera karjera 
Brazīlija

 Copa América: 2007
 FIFA Konfederāciju kauss: 2009

Ārējās saites 
 Oficiālā mājaslapa  

1963. gadā dzimušie
Riugrandi du Sulā dzimušie
Brazīlijas futbolisti
Brazīlijas izlases futbolisti
Brazīlijas futbola treneri
1990. gada FIFA Pasaules kausa spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
2010. gada FIFA Pasaules kausa treneri
1984. gada vasaras olimpisko spēļu dalībnieki
Olimpiskās sudraba medaļas ieguvēji
Brazīlijas futbola izlases treneri
ACF Fiorentina spēlētāji
VfB Stuttgart spēlētāji
1952. gada vasaras olimpiskās spēles

1952. gada vasaras olimpiskās spēles bija piecpadsmitās vasaras olimpiskās spēles. Tās no  līdz  notika Somijas galvaspilsētā Helsinkos. Oficiāli spēles atklāja Somijas prezidents Juho Kusti Pāsikivi. Helsinkiem bija jāorganizē jau 1940. gada vasaras olimpiskās spēles, kuras tika atceltas Otrā Pasaules kara dēļ.

Helsinku olimpiskajās spēlēs piedalījās 69 valstis, kuras pārstāvēja 4955 sportisti. Kopumā tika sadalīti 149 medaļu komplekti 17 sporta veidos.

Spēļu rīkošanas vietas izvēle 
Helsinki par 15. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Stokholmā, Zviedrijā. Helsinki par spēļu rīkošanas tiesībām apsteidza Čikāgu, Detroitu, Mineapolisu, Filadelfiju, Amsterdamu un Losandželosu.

Medaļu kopvērtējums

Skatīt arī 
 Olimpiskās spēles
 Vasaras olimpiskās spēles
 Starptautiskās Olimpiskās komitejas valstu un teritoriju kodi

Ārējās saites 

 SOK jumtalapa par Helsinku olimpiskajām spēlēm 
 Sports-Reference profils 

1952. gada vasaras olimpiskās spēles
Trauksme Kobrai 11 — Lielceļa policija

"Trauksme Kobrai 11 — Lielceļa policija" () ir Vācijas asa sižeta TV seriāls par divu lielceļa policistu komandu. Sākumā tas tika uzņemts Berlīnē un vēlāk Ziemeļreinā-Vestfālenē. Seriāls tiek pārraidīts vairākās pasaules valstīs, tai skaitā Latvijā. Seriāls tiek uzņemts kopš 1996. gada, pašlaik ir 26 sezonas. Vienīgais personāžs, kurš ir bijis visās sezonās, ir galvenais policijas komisārs Semīrs Gerkāns (Pistole — Walther P88C), ko atveido Erdogans Atalajs.

Sezonas

Ārējās saites 

Vācijas televīzijas seriāli